Title: Syllabus-Minta:
Author: Janos Hardi
Last saved by: GK
Company: Philolaos Publishing

Kurzus kódja: BBN-FIL-402.201 TANM-FIL-402.201 BMA-FILD-402.201
Kurzus megnevezése: Hogyan manipulálható az ember? Platón és Gorgiasz a meggyőzésről
Kurzus megnevezése angolul: How to manipulate man? Plato and Gorgias on persuasion
Időpont: csütörtök 16.00 (óramegbeszélés február 11-én)
Kurzus előadója: Rosta Kosztasz / email: rosta.kosztasz@gmail.com / drive fiók: https://goo.gl/UIPlpQ

Kurzus előfeltétele(i): nincs
A jegyszerzés módja(i): szemináriumi dolgozat (BA hallgatóknak 6-8 oldal, MA hallgatóknak 10-15 oldal)
Követelmények: órai jelenlét és részvétel, az előadott problémákhoz való értő viszonyulás

Kurzus leírása, tematikája:

A félév során Platón Gorgiasz című dialógusát fogjuk kiindulópontként használni annak érdekében, hogy világossá váljon a gorgiaszi és platóni meggyőzéselmélet, ezek egymáshoz fűződő viszonya, illetve a meggyőzés és a manipuláció között húzódó vékony, sokszor láthatatlan vonal. Azokra a kérdésekre keressük a választ, hogy 
– mi garantálja a meggyőzést?
– mi a különbség racionális meggyőzés és manipuláció között? mik a feltételeik?
– a racionális vagy az emocionális fakultásra szükséges-e elsősorban hatni? 
– a platóni dialógusok dramaturgiai szintjén hogyan valósul meg/hiúsul meg a meggyőzés?
– (ha van) mi a különbség a szofista és a filozófus meggyőzési technikái között?
– mi a nyelvhasználat és valóságértelmezés viszonyának radikális különbsége Platónnál és Gorgiasznál?
– szükséges-e az államférfinak a polgárok boldogsága érdekében meggyőzést/manipulációt alkalmaznia? 
– milyen szerepet tölt be a meggyőzés/manipuláció az állam életében?
A téma feldolgozása érdekében más, főleg a politikai dialógusok részleteit is áttekintjük, ahogy olyan nélkülözhetetlen előzményeket is, mint a Heléna dicsérete és az aiszkhüloszi Eumeniszek. A kurzus emellett alapvető ismereteket biztosít a platóni és a szofista filozófia területéről. 

Tematika:
1. Február 11.: óramegbeszélés
2. Február 18.: bevezetés
3. Február 25.: Gorgiasz I.: Szókratész és Gorgiasz beszélgetése, retorika és meggyőzés, Platón Gorgiasz-kritikája
4. Március 3.: Gorgiasz II.: a téma folytatása, Gorgiasz meggyőzéselmélete a Heléna dicsérete és Segal rekonstrukciója alapján
5. Március 10.: Gorgiasz III.: Szókratész és Kalliklész beszélgetése, meggyőzhető-e Kalliklész?, a boldog élet, a hatalom és mások irányításának kérdése, a dialógust záró mítosz/ráolvasás szerepe
6. Március 17.: Állam I. könyv: Szókratész és Thraszümakhosz beszélgetése, Thraszümakhosz „meggyőzése”, a meggyőzés mint „nemes hazugság”
7. Március 24.: tavaszi szünet
8. Március 31.: a Phaidrosz második, retorikai szakasza: a lélekvezetés (pszükhagógia) elmélete, a szofista valószínűségi elméletek kritikája, a Védőbeszéd és a szókratészi módszer kudarca
9. Április 7.: az Államférfi és a meggyőzés feladata az államban, a mítoszmondás (müthológia) kulcsfontosságú szerepe, meggyőzés és szociogónia
10. Április 14.: Törvények I., a kései Platón elmélete a meggyőzésről és a tömegek manipulációjáról (a ráolvasás elmélete), ennek kapcsolata a gorgiaszi módszerrel
11. Április 21.: Törvények II., a téma folytatása, mikor és mivel igazolható a tömegek manipulációja?
12. Április 28.: Timaiosz: meggyőzés a kozmológiában, az Eumeniszek és az kozmológiai ellentétek kiegyezése
13. Május 5.: Témakonzultáció
14. Május 12.: Összegzés

Kurzushoz tartozó kötelező irodalom:

Platón: Gorgiasz, Állam I., Phaidrosz (részletek), Államférfi (részletek), Törvények (részletek), Timaiosz (részletek)
Az Atlantisz kiadványok használata javasolt. A pontos szöveghelyek listája, illetve maguk a szövegek hozzáférhetők lesznek a drive fiókban.
Gorgiasz: Heléna dicsérete. Ford. Tahin Gábor. Magyar Filozófiai Szemle 2007/1-2. 163-173.
Gorgiasz: A nemlétezőről. Ford. Bugár István. In Steiger Kornél (szerk.). A szofista filozófia. Budapest, Atlantisz, 1993, 137-141.

Kurzushoz tartozó ajánlott irodalom: 
Bobonich, Christopher 1991. Persuasion, Compulsion and Freedom in Plato’s Laws. The Classical Quarterly 41/2. 365–388.
Buxton, R. G. A. 1982. Persuasion in Greek Tragedy. A Study of Peitho, Cambridge, CUP.
Consigny, Scott 2001. Gorgias. Sophist and Artist. Columbia, University of South Carolina Press.
Constantinidou, Soteroula 2008. Logos into Mythos: The Case of Gorgias’ Encomium of Helen. Athens, Institute du Livre – A. Kardamitsa.
Dalfen, Joachim 2004, Platon: Gorgias. Übersetzung und Kommentar. Göttingen, Vandenhoeck & Ruprecht. 
Dodds, Eric R. 1959. Plato: Gorgias. Oxford, Clarendon. 
Guthrie, W. K. C. 1971. The Sophists. Cambridge, CUP.
Helmig, Christoph 2003. Die Bedeutung und Funktion von epodē in Platons Nomoi. In Luc Brisson – Samuel Scolnicov (szerk.). Plato’s Laws: From Theory into Practice. Sankt Augustin, Academia. 75-80.
Irwin, Terence 1979. Plato: Gorgias. Oxford, Clarendon.
Kahn, Charles H. 1996. Plato and the Socratic Dialogue. Cambridge, CUP.
Kerferd, George B. 1955. Gorgias on Nature or That Which Is Not. Phronesis 1/1. 3-25.
Kerferd, George B. 1981. The Future Direction of Sophistic Studies. In Uő. (szerk.). The Sophists and Their Legacy. Weisbaden, Franz Steiner. 1-6.
Kerferd, George B. 2003. A szofista mozgalom. Ford. Molnár Gábor. Budapest, Osiris.
Levett, Brad 2005. Platonic Parody in the Gorgias. Phoenix 59/3-4. 210-227.
Mogyoródi Emese 2011. Gorgiasz, a hatalom és retorika. Platón az írástudók árulásáról. Magyar Filozófiai Szemle 55/2. 32-55.
Pendrique, Natalia 2011. Logos Dynastes. Dichtung und Rhetorik in Platons Gorgias (Prismata XIX). Frankfurt am Main, Peter Lang.
Rosta Kosztasz 2014. Gorgiasz dicsérete. Magyar Filozófiai Szemle 58/3. 85-98.
Segal, Charles P. 1962. Gorgias and the Psychology of Logos. HSCP 66. 99–155.
Tarnopolsky, Christina H. 2010. Prudes, Perverts, and Tyrants. Princeton, PUP.
Taylor A. E. 1999. Platón. Ford. Bárány István – Betegh Gábor. Budapest, Osiris.
Tell, Hakan 2011. Plato’s Counterfeit Sophists (Hellenic Studies 44). Cambridge, Harvard University Press.
Wardy, Robert 1996. The Birth of Rhetoric. London, Routledge.